מה זה EEG?
אלקטרואנצפלוגרפיה
בין הניסויים שבחרה הועדה המדעית, ניתן למנות ניסוי של חברת החשמל וסטארטאפ הסוללות הישראלי Storedot, שינסה לבחון את הביצועים של סוללת ליתיום-יון חדשנית בתנאי מיקרו-כבידה. ניסוי נוסף שיערוך סטיבה הוא של המערך האונקולוגי במרכז שניידר לרפואת ילדים, שינסה לאפיין תאי לוקמיה בתנאי תת-כבידה בנוכחות והיעדר כימותרפיה. על פי הוועדה המדעית, ממצאי המחקר, שיתקיים בחלל, יושוו לניסוי זהה שייערך בכדור הארץ תוך ניטור השינויים בחלוקת התאים הסרטניים והביטוי הגנטי, מה שעשוי לסייע לפיתוח טיפולים חדשניים יעילים יותר עם פחות תופעות לוואי. ניסוי מעניין נוסף הוא של הטכניון ונאס”א, במהלכו ינסה סטיבה לנצל את תנאי המיקרו-כבידה כדי לייצר עדשות אופטיות לטלסקופ חלל, בעזרת פולימר נוזלי שיתקשה בחלל בצורה אופטימלית, ויאפשר כך עדשה בקוטר גדול פי 10 מהעדשות שקיימות כיום. ניסוי נוסף, שהוא ככל הנראה הישראלי ביותר שאפשר להעלות על הדעת, הוא הנבטת חומוס בתנאי תת-כבידה. כך שאם וכאשר יגיעו ישראליות או ישראלים למאדים, יהיה להם מה לאכול. ניסוי נוסף, של חברת Brain.Space כולל קסדה שתעקוב אחרי פעילות ה-EEG (אלקטרואנצפלוגרפיה) במוחו של סטיבה, כדי לבדוק את ההשפעות של השהייה בחלל על התפקוד הקוגניטיבי של האסטרונאוטים. הנתונים שיאספו, יושוו לנתונים של סטיבה לפני הטיסה, וינותחו באמצעות על ידי המעבדה של ד”ר אורן שריקי באוניברסיטת בן-גוריון בנגב.
EEG הוא ראשי תיבות של אלקטרואנצפלוגרפיה.